Lav et referat af nedenstående tekst:

Tekst:
Ungdomskonsulent i Mariagerfjord Kommune, Bo Gilholt, er "noget forundret" efter dagens aktion mod forretninger i Sydøsthimmerland. Han lod en 14-årig pige forsøge at købe alkohol i elleve forretninger. Og det lykkedes til fulde. I samtlige forretninger kunne den unge pige købe øl eller spiritus. Dermed overtræder forretningerne loven. Der må nemlig ikke sælges øl og spiritus til unge under 16 år. - Jeg havde nok en forventning om, at nogle forretninger ville sælge til pigen, men at alle gjorde det, kommer virkelig bag på mig. Det er dybt uansvarligt, siger Bo Gilholt, der lavede stikprøven i samarbejde med politiet. Efter afsløringerne konfronterede han forretningsindhaverne med resultatet, og ingen af dem havde nogen god forklaring på, hvordan det lykkedes pigen at købe alkohol. Pigen var på forhånd nøje "udvalgt" og ligner ifølge ungdomskonsulenten ikke en på 18 år. Af de elleve forretninger ligger otte i Hadsund. Det er Alta, Brugsen, Shell, Fakta, Aldi, Netto, Super Best og Spar. I Øster Hurup er det Brugsen og Shell. Og i Als dumpede Super Best.

Referat:
Samtlige forretninger i Hadsund, Als og Øster Hurup dumpede i stikprøvekontrol.